
KRTAPTIR BRMAPXON KA MOTIKGN EYMEON
ETIE TEXNOAOIIEL TAHPOBOPIAE KA EUKONONION

27/05/2008
ΔΕΛΤΙΟ ΤΥΠΟΥ

Σε πλήρη εξέλιξη βρίσκεται το πρόγραμμα «Ψηφιακός Δήμος» (Κατάρτιση Αιρετών Εκπροσώπων Πρωτοβάθμιας Αυτοδιοίκησης στις Νέες Τεχνολογίες Πληροφορικής και Επικοινωνιών)  που υλοποιείται μέσω του Επιχειρησιακού Προγράμματος «Κοινωνία της Πληροφορίας» από την ΚΕΔΚΕ σε συνεργασία με το Ινστιτούτο Τοπικής Αυτοδιοίκησης (ΙΤΑ). 
Δύο μήνες μετά την έναρξη του Προγράμματος (17 Μαΐου 2008), έχει ήδη ολοκληρωθεί ο πρώτος κύκλος με τη διοργάνωση 59 Ημερίδων στις έδρες των νομών όλης της χώρας και συνεχίζεται με τις συνεδριάσεις των Δημοτικών και Κοινοτικών Συμβουλίων σε όλους τους Δήμους και τις Κοινότητες της χώρας,  
Η συμμετοχή των αιρετών υπήρξε ικανοποιητική στις Ημερίδες, πολύ υψηλή στις μέχρι σήμερα συνεδριάσεις των δημοτικών συμβουλίων, ενώ περισσότεροι από τους μισούς αιρετούς που παρακολούθησαν το Πρόγραμμα στα δημοτικά συμβούλια έχουν ήδη εκδηλώσει ενδιαφέρον συμμετοχής στον τρίτο κύκλο των 15ωρων σεμιναρίων κατάρτισης.
Ο μέσος όρος συμμετοχής των αιρετών εκπροσώπων της Α’βάθμιας Τοπικής Αυτοδιοίκησης στις Ημερίδες, ανήλθε στο 23,2% με κύριο χαρακτηριστικό τη σαφή διαφοροποίηση του ενδιαφέροντος που έδειξαν οι αιρετοί της Αττικής και τις Περιφέρειας. Συγκεκριμένα το ποσοστό συμμετοχής στην Αττική ανήλθε στο 14% - που είναι το μικρότερο πανελλαδικά ποσοστό σε επίπεδο Περιφέρειας – ενώ στην υπόλοιπη Ελλάδα έφτασε κατά μέσο όρο στο 24,74%. Τα υψηλότερα ποσοστά συμμετοχής καταγράφηκαν στις Περιφέρειες Ανατολικής Μακεδονίας-Θράκης με 36%, Δυτικής Μακεδονίας 31% και Βορείου Αιγαίου 30%. 
Ο δεύτερος κύκλος του Προγράμματος «Ψηφιακός Δήμος», με τις συνεδριάσεις των Δημοτικών Συμβουλίων, βρίσκεται σε εξέλιξη και ήδη καταγράφεται έντονο ενδιαφέρον από τους αιρετούς. 
Ο συγκεκριμένος κύκλος έχει ήδη ολοκληρωθεί σε 182 από τους  1034 συνολικά δήμους της χώρας (ποσοστό 18%). Σύμφωνα με τα επίσημα στοιχεία, η συμμετοχή  σε 90 από τους παραπάνω Δήμους φτάνει στο 83% . 
Αυξημένο είναι επίσης το ενδιαφέρον συμμετοχής στον  τρίτο κύκλο των 15ωρων σεμιναρίων κατάρτισης, καθώς το 53% των αιρετών που πήρε μέρος στα δημοτικά συμβούλια δηλώνει ενδιαφέρον και συμπληρώνει την αίτηση συμμετοχής.
Από τη μέχρι σήμερα εμπειρία των συνεδριάσεων των δημοτικών συμβουλίων προκύπτει ότι η συζήτηση που ακολουθεί τις εισηγήσεις του Προγράμματος είναι ζωηρή με το ενδιαφέρον, από μέρους των αιρετών, να εστιάζεται σε θέματα όπως:

· Κόστος ευρυζωνικών δικτύων
· Ασφάλεια ψηφιοποιημένων δεδομένων
· Δυνατότητες παροχής υπηρεσιών (ειδικά πιστοποιητικών) και πληρωμής τελών
· Χρήση των GIS (γεωγραφικά συστήματα πληροφοριών)
· Ανάγκη ψηφιοποίησης δεδομένων σε νομαρχιακό επίπεδο
· Ενδεχόμενη μείωση του προσωπικού των Δήμων με την εισαγωγή των ΤΠΕ- αύξηση της ανεργίας
· Φόβοι για τη διαφάνεια που μπορούν να επιφέρουν οι ΤΠΕ .... ««παρακολούθηση-κατασκόπευση» υπηρεσιακών στοιχείων από υπαλλήλους του Δήμου...»
· Απώλεια ανθρώπινης επαφής στις σχέσεις των αιρετών με τους δημότες
· Μη εξοικείωση των αιρετών στη χρήση Η/Υ 
· Ανάγκη κατάρτισης στις ΤΠΕ των δημοτικών υπαλλήλων.

